**G r a d o n a č e l n i k**

KLASA: 602-01/19-01/23

URBROJ: 2117/01-01-19-02

Dubrovnik, 18. travnja 2019.godine

Na temelju članka 48. Zakona o lokalnoj i područnoj (regionalnoj) samoupravi (“Narodne novine”, broj 33/01, 60/01 129/05, 109/07, 125/08, 36/09, 150/11, 144/12 i 19/13 - pročišćeni tekst) i članka 41. Statuta Grada Dubrovnika (“Službeni glasnik Grada Dubrovnika”, broj 4/09, 6/10, 3/11, 14/12, 5/13 i 6/13 – pročišćeni tekst) gradonačelnik Grada Dubrovnika donio je

**Z A K LJ U Č A K**

1. Utvrđuje se prijedlog Pravilnika o financiranju obrazovnih materijala učenicima osnovnih škola Grada Dubrovnika i prosljeđuje Gradskom vijeću Grada Dubrovnika na raspravu i donošenje.
2. Izvjestitelj o ovom predmetu bit će Mato Franković, gradonačelnik Grada Dubrovnika.

**Gradonačelnik**

**Mato Franković**

DOSTAVITI:

1. Upravni odjel za obrazovanje, šport,

socijalnu skrb i civilno društvo, ovdje

 2. Upravni odjel za poslove gradonačelnika

 3. Pismohrana

Na temelju članka 32. Statuta Grada Dubrovnika („Službeni glasnik Grada Dubrovnika“, broj 4/09, 6/10, 3/11, 14/12, 5/13 i 6/13 – pročišćeni tekst) Gradsko vijeće Grada Dubrovnika na sjednici, održanoj , donijelo je

**Pravilnik o financiranju obrazovnih materijala učenicima osnovnih škola Grada Dubrovnika**

**Članak 1.**

Ovim Pravilnikom utvrđuju se uvjeti, postupak i način dodjele obrazovnih materijala učenicima osnovnih škola čiji je osnivač Grad Dubrovnik.

**Članak 2.**

Obrazovni materijali u smislu ovog Pravilnika su radna bilježnica, tehnička kutija i likovna mapa koji su, sukladno odabiru svake pojedine škole, potrebni učenicima za svladavanje nastavnog plana i programa.

**Članak 3.**

Obrazovni materijali koji se dodjeljuju učenicima moraju biti usklađeni s odredbama Zakona o udžbenicima i drugim obrazovnim materijalima za osnovnu i srednju školu.

**Članak 4.**

Pravo na dodjelu obrazovnih materijala u smislu ovog Pravilnika imaju svi učenici osnovnih škola Grada Dubrovnika čija oba roditelja ili skrbnici, odnosno jedan roditelj ukoliko se radi o jednoroditeljskoj obitelji, imaju prebivalište na području Grada Dubrovnika najmanje šest mjeseci prije pokretanja postupka javne nabave.

**Članak 5.**

Postupak javne nabave provodi Grad Dubrovnik u suradnji s osnovnim školama koje su prije početka nabave Gradu Dubrovniku dužne dostaviti troškovnike s odabranim obrazovnim materijalima i potrebnim količinama.

**Članak 6.**

Osnovna škola ima pravo zatražiti dodatnu dokumentaciju kako bi se utvrdilo ostvaruje li učenik pravo na dodjelu obrazovnih materijala.

**Članak 7.**

Sredstva za ostvarivanje prava iz ovog Pravilnika osiguravaju se u proračunu Grada Dubrovnika.

**Članak 8.**

Stupanjem na snagu ovog Pravilnika prestaje važiti Pravilnik o uvjetima, postupku i načinu ostvarivanja prava na dodjelu udžbenika za učenike osnovnih škola na području Grada Dubrovnik („Službeni glasnik Grada Dubrovnika“, br. 9/15).

**Članak 9.**

Ovaj Pravilnik stupa na snagu osmog dana od dana objave u Službenom glasniku Grada Dubrovnika.

KLASA:

URBROJ:

Dubrovnik,

Predsjednik Gradskog vijeća

mr.sc. Marko Potrebica

Dostaviti:

1. „Službeni glasnik Grada Dubrovnika“
2. Upravni odjel za obrazovanje, šport, socijalnu skrb i civilno društvo
3. Upravni odjel za poslove gradonačelnika
4. Pismohrana

**Obrazloženje**

**Pravna osnova**:

Pravna osnova za donošenje Pravilnik o financiranju obrazovnih materijala učenicima osnovnih škola Grada Dubrovnika su Zakon o udžbenicima i drugim obrazovnim materijalima za osnovnu i srednju školu. („Narodne novine“ br. 116/18), Zakon o lokalnoj i područnoj (regionalnoj) samoupravi („Narodne novine“, br. 33/01., 60/01., 129/05., 109/07., 125/08., 36/09., 150/11., 144/12., 19/13., 137/15 i 123/17.), i Statut Grada Dubrovnika („Službeni glasnik Grada Dubrovnika“, broj 4/09, 6/10, 3/11, 14/12, 5/13, 6/13 – pročišćeni tekst, 9/15 i 5/18).

Člankom 35. Zakona o lokalnoj i područnoj (regionalnoj) samoupravi („Narodne novine“, br. 33/01., 60/01., 129/05., 109/07., 125/08., 36/09., 150/11., 144/12., 19/13., 137/15. i 123/17.) propisano je da predstavničko tijelo donosi odluke i druge opće akte kojima uređuje pitanja iz samoupravnog djelokruga jedinice lokalne, odnosno područne (regionalne) samouprave.

Člankom 32. točkom 28. Statut Grada Dubrovnika („Službeni glasnik Grada Dubrovnika“, broj 4/09, 6/10, 3/11, 14/12, 5/13, 6/13 – pročišćeni tekst, 9/15 i 5/18). propisano je da Gradsko vijeće donosi odluke i druge opće akte koji su mu stavljeni u djelokrug zakonom.

Gradsko vijeće Grada Dubrovnika donijelo je 30. lipnja 2015. godine Pravilnik o uvjetima, postupku i načinu ostvarivanja prava na dodjelu udžbenika za učenike osnovnih škola na području Grada Dubrovnika koji je predviđao dodjelu udžbenika svim učenicima osnovnih škola Grada Dubrovnika. Sukladno Pravilniku pravo na dodjelu kompleta udžbenika ostvarivali su svi učenici osnovnih škola čiji su roditelji imali prebivalište na području Grada Dubrovnika.

Zakon o udžbenicima i drugim obrazovnim materijalima za osnovnu i srednju školu. („Narodne novine“ br. 116/18), definirao je postupak odobravanja, uvrštavanja u Katalog, izbora i povlačenja iz uporabe udžbenika i drugih obrazovnih materijala za učenike osnovnih i srednjih škola.

Zakonom će se dati mogućnost ministru da otvara Katalog obaveznih udžbenika i pripadajućih dopunskih nastavnih sredstava svake godine za pojedine razrede i/ili programe što će omogućiti lakšu prilagodbu Kataloga stvarnoj potrebi za udžbenicima u osnovnim i srednjim školama.

Ovim zakonom potiče se digitalna transformacija i ujedno olakšava školska torba te je predložena formula kojom se izračunava najveća dopuštena masa tiskanog udžbenika. Ovaj zakon je između ostalog definirao da je udžbenik jedini obvezni obrazovni materijal te da se sredstva za nabavu udžbenika osiguravaju u državnom proračunu.

**Razlog donošenja Izmjene i dopune:**

Budući se sredstva za obvezne udžbenike osiguravaju u državnom proračunu, predlažemo da Grad Dubrovnik za učenike osnovnih škola predvidi nabavku drugih potrebnih obrazovnih materijala kao što su radne bilježnice, tehničke kutije i likovne mape. U tom smislu naš upravni odjel je izradio Pravilnik o financiranju obrazovnih materijala učenicima osnovnih škola Grada Dubrovnika.

**Upravni odjel za obrazovanje, šport, socijalnu skrb i civilno društvo**

KLASA: 602-01/19-01/23

URBROJ: 2117/01-05/10-19-1

Dubrovnik, 18. travnja 2019.godine

**GRADONAČELNIK**

**Mato Franković**

**PREDMET: Prijedlog zaključka o prihvaćanju Pravilnika o financiranju obrazovnih materijala učenicima osnovnih škola Grada Dubrovnika**

Gradsko vijeće Grada Dubrovnika donijelo je 30. lipnja 2015. godine Pravilnik o uvjetima, postupku i načinu ostvarivanja prava na dodjelu udžbenika za učenike osnovnih škola na području Grada Dubrovnika koji je predviđao dodjelu udžbenika svim učenicima osnovnih škola Grada Dubrovnika. Sukladno Pravilniku pravo na dodjelu kompleta udžbenika ostvarivali su svi učenici osnovnih škola čiji su roditelji imali prebivalište na području Grada Dubrovnika.

Krajem 2018. godine donesen je Zakon o udžbenicima i drugim obrazovnim materijalima za osnovnu i srednju školu. Ovaj zakon je između ostalog definirao da je udžbenik jedini obvezni obrazovni materijal te da se sredstva za nabavu udžbenika osiguravaju u državnom proračunu.

Budući se sredstva za obvezne udžbenike osiguravaju u državnom proračunu, predlažemo da Grad Dubrovnik za učenike osnovnih škola predvidi nabavku drugih potrebnih obrazovnih materijala kao što su radne bilježnice, tehničke kutije i likovne mape. U tom smislu naš upravni odjel je izradio Pravilnik o financiranju obrazovnih materijala učenicima osnovnih škola Grada Dubrovnika.

Slijedom iznesenog molimo gradonačelnika Grada Dubrovnika da donese sljedeći

**Z A K LJ U Č A K**

1.Utvrđuje se prijedlog Pravilnika o financiranju obrazovnih materijala učenicima osnovnih škola Grada Dubrovnika i prosljeđuje Gradskom vijeću Grada Dubrovnika na raspravu i donošenje.

**Pročelnik**

**Dživo Brčić, prof.**